Samuel Joseph Aquila

**Samuel Joseph Aquila** (født 1950) er en amerikansk katolsk prelat som er erkebiskop av Denver. Han var før det biskop av Fargo i Nord-Dakota.

## Liv og virke
### Prest
Samuel Aquila  fullførte sine filosofiske og teologiske studier ved *St. Thomas*-seminaret i Denver.

Han ble presteviet den 5. juni 1976 for erkebispedømmet Denver. Senere var han sogneprest i sognet *St. Mary* i Colorado Springs fra 1976 til 1979 og i sognet *Christ the King i Denver* fra 1979 til 1982; sogneprest for *Guardian Angels* i Denver fra 1982 til 1987 og dekan, og medlem av presterådet fra 1986 til 1987. 

Fra 1987 til 1990 fullførte han sine studier med lisensiat i sakramentalteologi ved det pavelige universitet i Sant'Anselmo i Roma. 

Tilbake igjen var han direktør for erkebispedømmets liturgiske avdeling, seremonimester og og meddirektør for avdelingen for den kontinuerlige videreutdannelse av  presteskapet fra 1990 til 1994. Han var sekretær for katolsk utdanning av erkebispedømmet fra 1994 til 1999.

Fra 1999 til 2001 var han første rektor av det nyopprettede presteseminaret St. John Vianney Seminary i Denver og *Chief Executive Officer* av *Our Lady of the New Advent Theological Institute*. 

### Biskop av Fargo
I 2001 ble han utnevnt til koadjutorbiskop av Fargo, ble bispeviet av erkebiskopen av Saint Paul og Minneapolis, Harry J. Flynn den 24. august samme år; medkonsekratorer var biskopen av Fargo, James Stephen Sullivan, og erkebiskopen av Denver, Charles Joseph Chaput, O.F.M. Cap.  

Han ble ordinarie biskop der den 18. mars 2002, etter biskop James Sullivan.

Fra 2005 til 2006 var Aquila interimadministrator av bispedømmet Sioux Falls i Sør-Dakota frem til ordinasjonen av Paul J. Swain til biskop av det bispedømmet i oktober 2006.

### Erkebiskop av Denver
Den 29. mai 2012 ble biskop Aquila utnevnt til erkebiskop av Denver. Aquila ble innsatt i embedet 18. juli.

Den 10. august 2021 undertegnet Aquila og andre katolske biskoper i Colorado et brev som opponerte mot tvungen covid-19-vaksinering av ansattte i forretninger og i det offentlige.

Erkebiskop Samuel Joseph Aquila var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»
== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Marcantonio Colonna den yngre|Marcantonio Colonna]] (1724-1793) *1762
* Kardinal [[Hyacinthe-Sigismond Gerdil]] (1718-1802) *1777
* Kardinal [[Giulio Maria della Somaglia]] (1744-1830) *1788
* Kardinal [[Carlo Odescalchi]] (1785-1841) *1823
* Kardinal [[Costantino Patrizi Naro]] (1798-1876) *1828
* Kardinal [[Lucido Maria Parocchi]] (1833-1903) *1871
* [[Pave Pius X]] (1835-1914) *1884
* [[Pave Benedikt XV]] (1854-1922) *1907
* [[Pave Pius XII]] (1835-1958) *1917 
* Kardinal [[Francis Joseph Spellman]] (1889-1967) *1932
* Kardinal [[Terence James Cooke]] (1921-1983) *1965
* Biskop [[Howard James Hubbard]] (1938-2023) *1977
* Erkebiskop [[Harry Joseph Flynn]] (1933-2019) *1986
* Erkebiskop *Samuel J. Aquila'' (1950-) *2001

## Referanser


## Eksterne lenker

* Roman Catholic Archdiocese of Denver Official Site